**Forslag**

til

Lov om ændring af Budgetlov

(Ændring af revisionsbestemmelse)

**§ 1**

I budgetlov, jf. lov nr. 547 af 18. juni 2012, foretages følgende ændring:

**1.** I *§ 22* ændres »2018-19« til: »2019-20«.

**§ 2**

Loven træder i kraft den 1. juni 2019.

*Bemærkninger til lovforslaget*

*Almindelige bemærkninger*

1. Indledning

2. Lovforslagets indhold

2.1. Gældende ret

2.2. Finansministeriets overvejelser

3. Økonomiske og administrative konsekvenser for det offentlige

4. Økonomiske og administrative konsekvenser for erhvervslivet mv.

5. Administrative konsekvenser for borgerne

6. Miljømæssige konsekvenser

7. Forholdet til EU-retten

8. Hørte myndigheder og organisationer mv.

9. Sammenfattende skema

**1.** **Indledning**

Det følger af budgetlovens § 22, at finansministeren fremsætter forslag om revision af loven i folketingsåret 2018-19.

Det følger af forarbejderne til budgetlovens § 22, at baggrunden for revisionsklausulen er, at der med budgetloven blev indført et nyt udgiftspolitisk styringssystem, som der kan være behov for at evaluere efter forløbet af en rimelig periode.

Finansministeriet har igangsat en række faglige analyser og opsamling af de foreløbige erfaringer med udgiftsstyring med udgiftslofter. Dette arbejde er endnu ikke afsluttet.

Finansministeren finder på den baggrund, at revisionen af budgetloven bør udsættes til folketingsåret 2019-20.

**2.** **Lovforslagets indhold**

**2.1.** **Gældende ret**

Budgetloven er en opfølgning på og udmøntning af »Aftale om budgetlov« indgået den 27. marts 2012 mellem den daværende regering, Venstre og Det Konservative Folkeparti.

Den daværende internationale økonomiske krise ændrede situationen for den offentlige økonomi i Danmark markant. Store offentlige overskud blev vendt til store underskud. Genopretning af aktiviteten forudsatte bl.a. tillid til finanspolitikken og troværdighed om de offentlige finanser i Danmark, og gældskrisen har skærpet fokus herpå.

Med henblik på at styrke troværdigheden af finans- og udgiftspolitikken blev det med budgetloven fastsat ved lov, at det årlige strukturelle underskud ikke må overstige 0,5 pct. af bruttonationalproduktet. Samtidig indgår det i loven, at hvis det skønnes, at dette mål overskrides væsentligt, skal regeringen fremlægge en konkret tidsplan for, hvordan og hvornår de offentlige finanser kommer på ret kurs igen. Lovens kapitel 2 gennemfører således dele af traktaten af 2. marts 2012 om stabilitet, samordning og styring i Den Økonomiske og Monetære Union (finanspagten), der har karakter af en mellemstatslig aftale i tilknytning til EU-samarbejdet

Med henblik på at understøtte udgiftspolitikken blev der med loven indført et nyt styringssystem med udgiftslofter, der sætter klare grænser for udgifterne. Med budgetloven etableres der 4-årige udgiftslofter for stat, kommuner og regioner, der fastlægges af Folketinget. Formålet med lofterne er, at de faktiske udgifter holder sig inden for de fastlagte rammer. Størstedelen af de offentlige udgifter er inkluderet i udgiftslofterne.

**2.2.** **Finansministeriets overvejelser**

Finansministeriet har igangsat en række faglige analyser og opsamling af de foreløbige erfaringer med udgiftsstyring med udgiftslofter. Dette arbejde er endnu ikke afsluttet.

Finansministeren finder på den baggrund, at revisionen af budgetloven bør udsættes til folketingsåret 2019-20.

**3.** **Økonomiske konsekvenser og implementeringskonsekvenser for det offentlige**

Lovforslaget har ingen økonomiske eller administrative konsekvenser for det offentlige.

**4.** **Økonomiske og administrative konsekvenser for erhvervslivet mv.**

Lovforslaget har ingen økonomiske eller administrative konsekvenser for erhvervslivet mv.

**5.** **Administrative konsekvenser for borgerne**

Lovforslaget har ingen administrative konsekvenser for borgerne.

**6.** **Miljømæssige konsekvenser**

Lovforslaget har ingen miljømæssige konsekvenser.

**7.** **Forholdet til EU-retten**

Lovforslaget indeholder ikke EU-retlige aspekter.

**8.** **Hørte myndigheder og organisationer**

Et udkast til lovforslag har i perioden fra den 11. til den 14. marts været sendt i høring hos følgende myndigheder og organisationer mv.:

Danmarks Nationalbank, Danske Regioner, Formandskabet for De Økonomiske Råd, KL og Rigsrevisionen.

**9.** **Sammenfattende skema**

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| |  |  |  | | --- | --- | --- | |  | | | |  | Positive konsekvenser/mindreudgifter (hvis ja, angiv omfang/Hvis nej, anfør ”Ingen”) | Negative konsekvenser/merudgifter (hvis ja, angiv omfang/Hvis nej, anfør ”Ingen”) | | Økonomiske konsekvenser for stat, kommuner og regioner | Ingen | Ingen | | Implementeringskonsekvenser for stat, kommuner og regioner | Ingen | Ingen | | Økonomiske konsekvenser for erhvervslivet | Ingen | Ingen | | Administrative konsekvenser for erhvervslivet | Ingen | Ingen | | Administrative konsekvenser for borgerne | Ingen | Ingen | | Miljømæssige konsekvenser | Ingen | Ingen | | Forholdet til EU-retten | Forslaget indeholder ikke EU-retlige aspekter | | | Overimplementering af EU-retlige minimumsforpligtelser (sæt X) | JA | NEJ  X | |

*Bemærkninger til lovforslagets enkelte bestemmelser*

*Til § 1*

Efter den gældende bestemmelse i budgetlovens § 22 skal finansministeren fremsætte forslag om revision af loven i folketingsåret 2018-19.

Det foreslås, at bestemmelsen i lovens § 22 ændres, så fremsættelse af forslag om revision af loven udsættes til folketingsåret 2019-20.

Der henvises i øvrigt til lovforslagets almindelige bemærkninger.

*Til § 2*

Det foreslås, at loven træder i kraft den 1. juni 2019.

**Bilag 1**

**Lovforslaget sammenholdt med gældende lov**

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| |  |  |  | | --- | --- | --- | | *Gældende formulering* |  | *Lovforslaget* | |  |  |  | |  |  | **§ 1** | |  |  |  | |  |  | I budgetlov, jf. lov nr. 547 af 18. juni 2012, foretages følgende ændring: | | **§ 22.** Finansministeren fremsætter forslag om revision af loven i folketingsåret 2018-19. |  | **1.** I *§ 22* ændres »2018-19« til: »2019-20«. | |  |  | **§ 2** | |  |  |  | |  |  | Loven træder i kraft den 1. juni 2019. | |  |  |  | |